墨子閒詁卷二

尙賢上第八
經典釋文敍錄引鄭康成書贊云
尙者上也
淮南子氾論訓云
兼愛上賢
右鬼非命
墨子之所立也
而楊子非之
漢書蓺文志亦作上賢
畢云
說文云
賢多才也
玉篇云
有善行也
尙與上同

子墨子言曰
今者王公大人爲政於國家者
今者
舊本作古者
王云
此謂今之王公大人
非謂古也
古者當依羣書治要作今者
義見下文
案王說是也
今據正
禮運云
大人世及以爲國
鄭注云
大人諸侯也
孔疏云
易革卦大人虎變
對君子豹變
故大人爲天子
相見禮云
與大人言
言事君對士又云事君
故以大人爲卿大夫
[考]
秋儀云
古當作今是也

皆欲國家之富
人民之衆
刑政之治
然而不得富而得貧
不得衆而得寡
不得治而得亂
則是本失其所欲
得其所惡
是其故何也
[考]
以上問者之詞
始引墨子言而發問也

子墨子言曰
是在王公大人爲政於國家者
不能以尙賢事能爲政也
蘇云
事當作使
二字形近而訛
案事使義同
漢書高帝紀如淳注云
事謂役使也
非訛字
[考]
秋儀云
事疑使
是也

是故國有賢良之士衆
則國家之治厚
賢良之士寡
則國家之治薄
故大人之務
將在於衆賢而巳
曰然則衆賢之術
將奈何哉
予墨子言曰
譬若欲衆其國之善射御之士者
必將富之貴之
敬之譽之
然后國之善射御之士
后羣書治要作後
下同

將可得而衆也
王引之云
此將字猶乃也
與上將字異義

况又有賢良之士
厚乎德行
辯乎言談
博乎道術者乎
此固國家之珍
而社稷之佐也
畢云佐當爲左
鈕樹玉云
佐字見漢刻石門頌

亦必且富之貴之
敬之譽之
然后國之良士
亦將可得而衆也
后道藏本作後

是故古者聖王之爲政也
舊本捝也字
今據治要補

言曰不義不富
不義不貴
不義不親
不義不近
治要
不富不貴不親不近
並在不義上
[考]
言不義則不富下同

是以國之富貴人聞之
皆退而謀曰
始我所恃者富貴也
今上擧義不辟貧賤
治要作避
下並同
蘇云
辟讀如避
下同

然則我不可不爲義
親者聞之亦退而謀曰
始我所恃者親也
今上擧義不辟疏
疏上
舊本有親字
治要同
王云
親字涉上文而衍
不避疏義見上下文
案王說是也
今據删

然則我不可不爲義
近者聞之亦退而謀曰
始我所恃者近也
今上擧義不避遠
舊本作近
治要作遠近
王云
近字涉上文而誤
近當爲遠
不辟遠見下文
案王說是也
今據正
蓋故書本衍一近字
後人誤删遠存近
遂不可通
[考]
不避近
避當作辟

然則我不可不爲義
遠者聞之亦退而謀曰
我始以遠爲無恃
今上擧義不辟遠
然則我不可不爲義
逮至遠鄙郊外之臣
遠鄙卽下四鄙
謂都鄙縣鄙也
書文侯之命孔疏
引鄭注云
鄙邊邑也
周禮載師杜子春注云
五十里爲近郊
百里爲遠郊
又引司馬法云
王國百里爲郊

門庭庶子
說文广部云
庭宮中也
周禮宮伯
掌王宮之士庶子凡在版者
鄭衆注云
庶子宿衞之官
鄭康成云
王宮之士謂王宮中諸吏之適子也
庶子其支庶也
案士庶子卽公族及卿大夫之子宿衛宮中者也
新序襍事一云
楚莊王中庶子曰
臣尚衣冠
御郎十三年矣
蓋凡宿衞位署皆在路寢內外朝門庭之間
故此書謂之門庭庶子
新序云御郎
郎謂郎門卽路寢門也
凡宿衞子弟已命者謂之士
未命者謂之庶子
說詳周禮正義

國中之衆
周禮郷大夫鄭注云
國中城郭中也

四鄙之萌人
漢書劉向傳顏注云
萌與甿同
無知之貌
管子山國軌篇尹注
萌田民也
一切經音義云
萌古文氓同
史記三王世家
姦巧邊萌
索隱云
萌一作甿
說文民部云
氓民也
讀若盲
又甿田民也
畢云
萌氓字之假音
[考]
萌氓通

聞之皆競爲義
是其故何也
曰上之所以使下者一物也
[考]
物事也
猶云術
郷之三物之物

下之所以事上者一術也
譬之富者
畢云
富舊作異
一本如此

有高牆深宮牆立旣
牆立旣
疑當作宮牆旣立
宮字涉上而捝
旣立又誤作立旣
遂不可通

謹
[考]
謹謂脩治堅固也
蓋墐誤
義愈通

上爲鑿一門
謹上疑當爲謹止
辭過篇云
謹此則止
謹止爲鑿一門
謹與僅通
言於牆閒
纔開一門
不敢多爲門戶也

有盜人入
闔其自入而求之
畢云
自入言所從入之門
[考]
秋儀云
其下疑脫門字
是也
有盜句
人謂我人也
入門而闔戶求盜也

盜其無自出
是其故何也
則上得要也
故古者聖王之爲政
列德而尙賢
小爾雅廣詁云
列次也
國語周語韋注云
列位次也
[考]德有得之人也

雖在農與工肆之人
論語子張篇云
百工居肆以成其事

有能則擧之
高予之爵
重予之祿
任之以事
斷予之令
禮記樂記鄭注云
斷決也
謂其令必行
[考]斷字連上讀

曰爵位不高則民弗敬
蓄祿不厚則民不信
政令不斷則民不畏
擧三者授之賢者
非爲賢賜也
欲其事之成
故當是時
治要無此二字

以德就列
論語季氏篇云
陳力就列
集解引馬融云
當陳其才力度已所任以就其位
亦釋列爲位

以官服事
周禮大司徒鄭衆注云
服事謂爲公家服事者
以勞殿賞
殿治要作受
畢云
殿讀如奔而殿
俞云
畢讀非也
論功行賞
勞者當在前
安得反云殿乎
殿者定也
殿與定一聲之轉
文選江賦注曰
澱與淀古字通
殿之與定
猶澱之與淀也
詩采菽篇
主人旣祖填池
鄭注
填池當爲奠徹是也
奠亦定也
周官司士職曰
以久奠食
此云以勞殿賞
句法一律
殿奠文異而義同
[考]
殿宇未詳
按殿猶云後
不敢以勞爲功也
殿最之殿

量功而分祿
故官無常貴
而民無終賤
終治要作恆

有能則擧之
無能則下之
擧公義
辟私怨
辟治要亦作避
畢云
辟讀如辟擧之辟
俞云
畢說非也
豈有私怨者不問其賢否
而槪辟擧之乎
小爾雅廣言
辟除也
辟私怨
謂惟公義是擧
而私怨在所不問
故除去之也
又禮記郊特牲篇
有由辟焉
鄭注曰
辟讀爲弭
此辟字
或從鄭讀亦通

此若言之謂也
王云
若亦此也
古人自有複語
管子山國軌篇曰
此若言何謂也
地數篇曰
此若言可得聞乎
輕重丁篇曰
此若言曷謂也
此書節葬篇曰
以此若三聖王者觀之
又曰
以此若三國者觀之
皆並用此若二字
[考]
若言指前墨子言也
下篇有同句法
若下有吾字
若猶斯

故古者堯擧舜於服澤之陽
畢云
未詳其地
服與蒲音之緩急
或卽蒲澤
今蒲州府
詒讓案
文選曲水詩序李注
引帝王世紀云
堯求賢而四嶽薦舜
堯乃命于順澤之陽
疑卽本此書
史記五帝本紀
就時於負夏
集解引鄭玄云
負夏衞地
孟子離婁篇
舜生於諸馮
遷於負夏
趙注云
諸馮負夏皆地名
負海也
案服澤疑卽負夏
趙岐云負海
必有所本

授之政
天下平
禹擧益於陰方之中
畢云
未詳其地

授之政
九州成
蘇云
成與平爲韻

湯擧伊尹於庖廚之中
史記殷本紀
阿衡欲奸湯而無由
乃爲有莘氏媵臣
負鼎俎
以滋味說湯
畢云
韓非子云
上古有湯至聖也
伊尹至智也
然且七十說而不受
身執鼎俎
爲庖宰
昵近習親
湯乃僅知其賢而擧之
文選注云
魯連子曰
伊尹負鼎佩刀
以干湯得意
故尊爲宰舍
又云
文子曰
伊尹負鼎而干湯

授之政
其謀得
文王擧閎夭泰顛於罝罔之中
書君奭云
惟文王尙克修和我有夏
亦惟有若虢叔
有若閎夭
有若散宜生
有若泰顚
有若南宮括
僞孔傳云
閎泰氏夭顚名
詩周南免罝敍云
免罝后妃之化也
關雎之化行
則莫不好德
賢人衆多也毛傳云
免罝兔免罟也
畢云
事未詳
或以詩兔罝有公侯腹心之詩而爲說
恐此詩卽賦閎夭泰顚事
古者書傅未湮
翟必有据
蘇云
罝卽詩所謂免罝
當爲閎夭而作
泰顚當卽太公望也
罝屬夭
則罔屬顚
與太公釣渭遇文王事亦合
迨馬融注十亂
以泰顚與太公望並擧
後世以爲二人
然文王諸臣
自以太公爲稱首
書君奭篇
唯以泰顚與諸臣
並擧而不及太公
逸周書克殷篇亦然
若使果爲二人
豈容都不道及
是顚卽望無疑也
案罝罔通稱
蘇分屬二人非也
太顚卽太公
乃宋吳仁傑之謬說
攷詩大雅緜孔疏引鄭君奭注云
不及呂望太師也
敎文王以大德
謙不以自比焉
是馬鄭並以泰顚與太公
非一人
周書克殷篇有泰顚
又有尙父
尤其塙證
吳說不足據
蘇從之傎矣

授之政
西土服
蘇云
服與得爲韻

故當是時
雖在於厚祿尊位之臣
莫不敬懼而施
畢云
下疑脫一字
俞云
畢非也
施當讀爲惕
尙書盤庚篇
不惕予一人
白虎通號篇引作不施予一人是也
敬懼而施
卽敬懼而惕
文義已足
非有闕文

雖在農與工肆之人
莫不競勸而尙意
意疑當爲惪
形近而譌
惪正字
德叚借字
[考]
尙加也

故士者所以爲輔相承嗣也
大戴禮記曾子立事篇云
使子猶使臣也
使弟猶使承嗣也
盧辯注云
承嗣謂冡子也
孔廣森云
承丞也
左傳曰請承
嗣讀爲司
丞司者官之偏貳
故弟視之
臣則私臣
自所謁除也
可以子視之
案孔說是也
此云輔相承嗣
中篇云承嗣輔佐
承嗣亦皆非嗣子
承當與文王世子師保疑丞之丞同
大戴禮記保傅篇
以道充弼承
爲四聖
云
博聞强記
接給而善對者謂之承
承者承天子之遺忘者也
書益稷
欽四鄰
孔疏引鄭康成云
四近謂左輔右弼前疑後承
文王世子孔疏
引尙書大傳
承作丞
此承義並與彼同

故得士則謀不困
體不勞
名立而功成
美章而惡不生
舊本作名立而功
業彰而惡不生
王云
羣書治要
引作名立而功成
美章而惡不生是也
功成與名立對文
惡不生與美彰對文
今本脫成字
美字又譌作業
則文不對
而句亦不協矣
美業字形相似故譌
漢書賈誼傳
一動而五美附
今本美譌作業
案王說是也
今據補正

則由得士也
是故子墨子言曰
得意
賢士
[考]
至

不可不擧
不得意
賢士不可不擧
尙欲祖述堯舜禹湯之道
王引之云
尙與儻同
案王說未塙
尙疑與上同
下篇云
上欲中聖人之道
[考]
得意
謂治功如其所思也
言己得意
則賢士可擧也
若不得意
亦可擧賢士也
不得意賢士絕句
非矣

將不可以不尙賢
夫尙賢者政之本也


尙賢中第九
子墨子言曰
今王公大人之君人民
主社稷
治國家
欲脩保而勿失
故不察尙賢爲政之本也
畢云
故一本作胡
蘇云
胡是也
下同
詒讓案
下文兩見
一作胡
一作故
盧云
當云尙賢之爲政本
王云
盧說非也
下文曰
胡不察尙賢爲政之本也
且以尚賢爲政之本者
亦豈獨子墨子之言哉
與此文同一例
則不得倒之字於爲政上矣
故與胡同
故下文又曰
故不察尙賢爲政之本也
管子侈靡篇
公將有行
故不送公
亦以故爲胡

何以知尙賢之爲政本也
曰自貴且智者爲政乎愚且賤者則治
自愚賤者爲政乎貴且智者則亂
愚下依上文亦當有且字
[考]
自由也

是以知尙賢之爲政本也
故古者聖王甚尊尙賢而任使能
不黨父兄
不偏貴富
不嬖顏色
賢者擧而上之
富而貴之
以爲官長
不肖者抑而廢之
貧而賤之
以爲徒役
是以民皆勸其賞
畏其罰
相率而爲賢
者以賢者衆
而不肖者寡
俞云
相率而爲賢絕句
者字乃是字之誤
屬下讀
惟其相率而爲賢
是以賢者衆而不肖者寡也
兩句皆用是以字
古人行文不避重複
今誤作相率而爲賢者
則是民之相率爲賢
以賢者衆而不肖者寡之故
於義不可通矣
[考]
不嬖顏色
謂以行取人也
嬖顏色
前文寵美好者也

此謂進賢
畢云
謂一本作爲
詒讓案
進賢
依上文當作尙賢

然後聖人聽其言
迹其行
察其所能而愼予官
此謂事能
事與使同
詳上篇
上文作使能
[考]
予上聲
予下恐脫之字
秋儀云
事疑使
是也

故可使治國者使治國
可使長官者使長官
可使治邑者使治邑
凡所使治國家官府邑里
此皆國之賢者也
賢者之治國也
畢云
國下一本有家字
詒讓案
道藏本國下有者字
[考]
一本家作者非
是家字絕句

蚤朝晏退
畢云
蚤字同早

聽獄治政
是以國家治而刑法正
賢者之長官也
夜寢夙興
收歛關市山林澤梁之利
以實官府
是以官府實而財不散
賢者之治邑也
蚤出莫入
[考]
莫暮通

耕稼樹藝聚菽粟
[考]
聚蓋收字
聲之訛

是以菽粟多而民足乎食
故國家治則刑法正
官府實則萬民富
上有以絜爲酒醴粢盛
以祭祀天鬼
外有以爲皮幣
與四鄰諸侯交接
內有以食飢息勞
飢舊本作饑
今依道藏本正
[考]
使飢者食之
勞者息之

將養其萬民
俞云
將當作持
持養乃古人恆言
詳見七患篇
此作將養
形似而誤
天志中篇
正作內有以食飢息勞
持養其萬民
可據以訂正
非命上篇
將養老弱
亦持養之誤

外有以懷天下之賢人
王云
外有以三字涉上文外有以爲皮幣而衍
下文曰
內者萬民親之
賢人歸之
是養民與懷賢
皆內事非外事也

是故上者天鬼富之
外者諸侯與之
內者萬民親之
賢人歸之
以此謀事則得
擧事則成
入守則固
出誅則彊
故唯昔三代聖王堯舜禹湯文武之所以王天下正諸侯者
正長也
義詳親士篇
[考]
秋儀云
唯疑雖
是也

此亦其法巳
旣曰若法
未知所以行之術
則事猶若未成
畢云
若猶順
王云
曰者有之壞字也
若法此法也
言旣有此法而無術以行之
則事猶然未成也
畢以若法爲順法
失之
若與此同義
猶若卽猶然
俞云
王非也
曰字乃云字之誤
云者有也
說見辭過篇
旣云若法
卽旣有此法
淺人不達云字之義
謂是云曰之云
疑本書皆用曰字
此不當用云字
故改云作曰耳

是以必爲置三本
何謂三本
曰爵位不高則民不敬也
蓄祿不厚則民不信也
政令不斷則民不畏也
故古聖王高予之爵
重予之祿
任之以事
斷予之令
[考]
予上聲
斷字連上讀
絕句

夫豈爲其臣賜哉
欲其事之成也
詩曰告女憂卹
誨女予爵
舊本
爵誤鬱
盧以意改爲序爵
畢從之
王云
鬱爲爵之譌
予則非譌字也
上文言古聖王高子之爵
重予之祿
下文言今王公大人之用賢
高予之爵
而祿不從
此引詩誨女子爵
正與上下文予字同義
則不得改予爲序矣
毛詩作告爾憂恤
誨爾序爵
誰能執熱逝不以濯
今墨子兩爾字
皆作女
序作予
誰作孰
逝作鮮
以作用
是墨子所見詩
固有異文也
案王說是也
王應麟詩攷引亦作序爵
盧葢兼據彼文
然王攷多以意改
未必宋本予果作序也
今不據改
毛詩大雅桑柔傳云
濯所以救熱也
禮亦所以救亂也
鄭箋云
恤亦憂也
逝猶去也
我語女以憂天下之憂
敎女以次序賢能之爵
其爲之當如手持熱物之用濯
謂治國之道
當用賢者
[考]
予鬱
秋儀云
鬱疑爵是也
爵濯作韻

孰能執熱
鮮不用濯
詩巧引孰作誰
葢亦王氏所改
蘇云
案詩大雅桑柔篇
孰作誰
鮮作逝
用作以

則此語古者國君諸侯之不可以不執善承嗣輔佐也
王云
善謂善待此承嗣輔佐之人
卽上文所云
高子之爵
重子之祿
任之以事
斷子之令也
蓋善上不當有執字
涉上下文執熱而衍
案王說非也
執猶親密也
曲禮云
執友稱其仁也
鄭注云
執友志同者
呂氏春秋遇合篇云
故嫫母執乎黃帝
列女傳辯通篇齊鍾離春傳云
衒嫁不售
流弃莫執
執並與親義相近
此執善亦言親善也

譬之猶執熱之有濯也
將休其手焉
爾雅釋詁云
休息也

古者聖王唯毋得賢人而使之
唯舊本作惟
今據王校改
毋畢本改毋云
毋讀如貫習之貫
王云
畢改非也
毋語詞耳
本無意義
唯毋得賢人而使之者
唯得賢人而使之也
若讀毋
爲貫習之貫
則文不成義矣
下篇曰
今唯毋以尙賢爲政其國家百姓
使國之爲善者勸
爲暴者沮
又曰然昔吾所以貴堯舜禹湯文武之道者
何故以哉
以其唯毋臨衆發政
而治民
使天下之爲善者可而勸也
爲暴者可而沮也
尙同中篇曰
上唯毋立而爲政乎國家
爲民正長曰
人可賞
吾將賞之
若苟上下不同義
上之所賞
則衆之所非
上唯毋立而爲政乎國家
爲民正長曰
人可罰
吾將罰之
若苟上下不同義
上之所罰
則衆之所譽
下篇曰
故唯毋以聖王爲聰耳明目爲
豈能一視而通見千里之外哉
一聽而通聞千里之外哉
非攻中篇曰
今師徒唯毋興起
冬行恐寒
夏行恐暑
此不可以冬夏爲者也
春則廢民耕稼樹藝
秋則廢民穫斂
今唯毋廢一時
則百姓飢寒凍餒
而死者不可勝數
節用上篇曰
且大人唯毋興師
以及伐鄰國
久者終年
速者數月
男女久不相見
此所以寡人之道也
節葬下篇曰
今雖毋法執厚葬久喪者言
以爲事乎國家
又曰
今唯無以厚葬久喪者爲政
天志中篇曰
故唯毋明乎順天之意
奉而光施之天下
則刑政治
萬民和
國家富
財用足
百姓皆得煖衣飽食
便寧無憂
非樂上篇曰
今王公大人雖無造爲樂器
以爲事乎國家
又曰
今王公大人
唯毋處高臺厚榭之上而視之
又曰今王公大人
唯毋爲樂
虧奪民衣食之財
以拊樂如此多也
又曰
今唯毋在乎王公大人
說樂而聽之
卽必不能蚤朝晏退聽獄治政
今唯毋在乎士君子
說樂而聽之
卽必不能竭股肱之力
亶其思慮之智
內治官府
外收斂關市山林澤梁之利
以實倉廩府庫
今唯毋在乎農夫
說樂而聽之
卽必不能蚤出暮入
耕稼樹藝
多聚菽粟
今唯毋在乎婦人
說樂而聽之
卽必不能夙興夜寐
紡績織紝
多治麻絲葛緒
綑布繰
以上諸篇
其字或作毋
或作無
皆是語詞
非有實義也
孟康注漢書貨殖傳曰
無發聲助也
管子立政九敗解篇曰
人君唯毋聽寢兵
則羣臣賓客莫敢言兵
人君唯毋聽
兼愛之說
則視天下之民如其民
視國如吾國
人君唯無好全生
則羣生皆全其生
而生又養
人君唯無聽私議自貴
則民退靜隱伏
窟穴就山
非世閒上
輕爵祿而賤有司
人君唯無好金玉貨財
必欲得其所好
則必易之以大官尊位尊爵重祿
人君唯毋聽羣徒比周
則羣臣朋黨蔽美揚惡
人君唯毋聽觀樂玩好則敗
人君唯毋聽請謁任譽
則羣臣皆相爲請
人君唯無聽諂諛飾過之言則敗
以上諸條其字或作毋或作無
並與墨子同義
案王說是也
洪說同
蘇疑毋爲務字之假借
非
[考]
李本無古者聖王以下至在臣故七十九字

般爵以貴之
畢云
般讀如頒賜之頒
[考]
般蓋殷誤
或頒聲之訛

裂地以封之
終身不厭
賢人唯毋得明君而事之
竭四肢之力
以任君之事
終身不倦
若有美善則歸之上
是以美善在上
而所怨謗在下
寧樂在君
畢云
當爲寧
經典通用此

憂慼在臣
故古者聖王之爲政若此
今王公大人亦欲效人以尙賢使能爲政
效人謂效古人之爲政也
高子之爵
而祿不從也
夫高爵而無祿民不信也
曰此非中實愛我也
假藉而用我也
漢書薛宣朱博傳贊
假借用權
宋祁校云
借蕭該謂本作藉字
大戴禮記衛將軍文子篇云
使其臣如藉
畢云
古無借字
只用藉
說文序
有假借字从人
俗寫亂之

夫假藉之民將豈能親其上哉
故先王言曰
貪於政者
畢云
貪舊作食
一本如此
[考]
一本貪作食
非矣

不能分人以事
厚於貨者不能分人以祿
事則不與
祿則不分
請問天下之賢人
將何自至乎王公大人之側哉
若苟賢者不至乎王公大人之側
則此不肖者在左右也
不肖者在左右
則其所譽不當賢
而所罰不當暴
王公大人尊此
以爲政乎國家
則賞亦必不當賢
而罰亦必不當暴
若苟賞不當賢
而罰不當暴
則是爲賢者不勸
而爲暴者不沮矣
是以入則不慈孝父母
國語齊語云
不慈孝於父母
不長弟於鄕里
王引之云
賈子道術篇云
親愛利子謂之慈
子愛利親謂之孝
孝與慈不同
而同取愛利之義
故孝於父母亦可謂之孝慈
莊子漁父篇曰
事親則慈孝

出則不長弟鄕里
居處無節
出入無度
節度義同
非命上篇云
坐處不度
出入無節

男女無別
使治官府則盜竊
守城則倍畔
君有難則不死
出亡則不從
使斷獄則不中
分財則不均
與謀事不得
擧事不成
入守不固
出誅不彊
故雖昔者三代暴王
上文云
故惟昔三代聖王堯舜禹湯文武之所以王天下正諸侯者
王引之云
雖卽唯也
古字通
[考]
斷獄
一本斷上有使字
非矣
不均句
與字屬下

桀紂幽厲之所以失措其國家
傾覆其社稷者
王云
措字義不可通
當是損字之誤
大戴記曾子立事篇曰
諸侯曰旦思其四封之內
戰戰恐惟失損之
損讀爲抎
故非命篇作失抎
說文
抎有所失也

已此故也
畢云
古字以已通
一本作以非
[考]
已古以字

何則皆以明小物
而不明大物也
周禮大司徒鄭注云
物猶事也

今王公大人有一衣裳
不能制也
必藉良工
有一牛羊不能殺也

必藉良宰
呂氏春秋不苟篇
與良宰遺之
高注云
宰謂膳宰

故當若之二物者
王公大人未知以尙賢使能爲政也
王云
未知當作未嘗不知
義見上下文
蘇云
未知當作末有不知
詒讓案
未疑本之誤
[考]
李本
此作之
未知以尙賢
李本
未作皆
是也

逮至其國家之亂
社稷之危
則不知使能以治之
蘇云
使能上當脫尙賢二字

親戚則使之
無故富貴面目佼好則使之
詩陳風月出篇
佼人僚兮
釋文云
佼字又作姣
好也
畢云
佼姣字假音
說文云
姣好也
玉篇云
姣音狡
妖媚也
兪云
無故富貴
義不可通
無乃衍字
故富貴謂本來富貴者也
不問其賢否
而惟故富貴者是使
則非尙賢之謂矣
上文曰
故古者聖王甚尊尙賢而任使能
不黨父兄
不偏富貴
不嬖顏色
此云親戚則使之
是黨父兄矣
故富貴面目佼好則使之
是偏富貴而嬖顏色矣
後人不達故富貴之義
而妄加無字
殊失其旨
下篇同
案無故富貴
中下兩篇屢見
羣書治要引同
無似非衍文
兪說未塙
竊疑故當爲攻
卽功之借字
下篇云
其所賞者已無故矣
故亦攻之譌
可以互證
[考]
之字句
面目佼好
佼姣同字

夫無故富貴面目佼好則使之
豈必智且有慧哉
說文必部云
慧儇也
王云
智且慧與前貴且智
愚且賤文同一例
慧上不當有有字
蓋後人所加

若使之治國家
則此使不智慧者治國家也
國家之亂
旣可得而知已
且夫王公大人有所愛其色而使
據下文下當有之字
[考]
若使之治國家則李本
則下有此字是也

其心不察其知而與其愛
是故不能治百人者
使處乎千人之官
不能治千人者
使處乎萬人之官
此其故何也
曰處若官者
爵高而祿厚
故愛其色而使之焉
處若
舊本倒
王云
若與故義不相屬
若處官者
當爲處若官者
若官此官也
言以處此官者
爵高而祿厚
故特用其所愛也
下文曰
雖日夜相接以治若官
是其證
若與此同義
說見上文
[考]
故愛其色而使之焉
言溺其愛故高爵厚祿也
李本
無此其以下至之焉二十三字

夫不能治千人者
使處乎萬人之官
則此官什倍也
夫治之法將日至者也
日以治之
日不什脩
小爾雅廣言云
脩長也
什脩謂十倍其長

知以治之
知不什益
而予官什倍
則此治一而棄其九矣
雖日夜相接以治若官
官猶若不治
此其故何也
則王公大人不明乎以尙賢使能爲政也
故以尙賢使能爲政而治者
夫若言之謂也
王云
夫亦此也
詒讓案此
夫對吾爲文
疑當訓彼
漢書賈誼傳
顏注云
夫猶彼人耳

以下賢爲政而亂者
下賢下
當有不使能之語
而今捝之

若吾言之謂也
若吾言
疑亦當作吾若言
[考]
一本
若吾作夫若
李本
若吾言之作夫若言之
衍吾字

今王公大人中實將欲治其國家
欲脩保而勿失
胡不察尙賢爲政之本也
且以尚賢爲政之本者
亦豈獨子墨子之言哉
此聖王之道
先王之書
距年之言也
畢云
距年
下篇作豎年
猶云遠年
案畢說未塙
[考]
李本
無今王公以下至篇末
距年
距蓋詎通
巨年也
謂老成人

傳曰
求聖君哲人
以裨輔而身
國語晉語云
裨輔先君
韋注云裨補也
此下篇云
晞夫聖武知人以屏輔爾身
文義較詳備
此約述之
裨輔不當有聖君
君蓋亦武之譌
蘇云
伊訓云
敷求哲人俾輔于爾後嗣
與此略同
詒讓案
伊訓僞孔傳云
布求賢智使師輔於爾嗣
王言仁及後世
[考]
裨補而汝也

湯誓云
書敍云
伊尹相湯伐桀升自陑
遂與桀戰于鳴條之野
作湯誓
今湯誓無此文
僞古文摭此爲湯誥謬

聿求元聖
與之戮力同心
湯誥僞孔傳云
聿遂也
大聖陳力謂伊尹
孔疏云
戮力猶勉力也
案說文力部云
勠幷力也
戮勠之借字
以治天下
蘇云
今書湯誥篇無同心以下六字

則此言聖之不失以尙賢使能爲政也
聖下當有王字

故古者聖王唯能審以尙賢使能爲政
無異物雜焉
天下皆得其利
道藏本作列
案上篇云
列德而尙賢
又云
以德就列
則此云皆得其列
或謂尊卑賢否皆得其等列無僭越也
此義亦得通
而不及作利之長
故今不據改
[考]
異物
不肖不能類
其列
秋儀云
列疑利
是也

古者舜耕歷山
史記五帝本紀同
畢云
史記集解云
鄭玄曰
在河東
水經注云
河東郡南有歷山
謂之歷觀
舜所耕處也
有舜井
嬀汭二水出焉
二說在今山西永濟縣
高誘注淮南子云
歷山在泲陰成陽也
一曰済南歷城山也
水經注又云
周處風土記曰
記云耕於歷山
而始寧剡二縣界上舜所耕田
於山下多柞樹
吳越之閒
名柞爲櫪
故曰歷山
與鄭說異
括地志云
蒲州河東縣歷山南有舜井
又云
越州餘姚縣有歷山舜井
濮州雷澤縣有歷山舜井
二所又有姚墟
云生舜處也
及嬀州歷山舜井皆云
舜所耕處未詳也
案說各不同

陶河瀕
呂氏春秋愼人篇云
陶於河濱
高注云陶作瓦器
史記五帝本紀
瀕亦作濱
畢云
此古濱字見說文
史記集解云
皇甫謐曰
濟陰定陶西南陶丘亭是也
正義曰
按於曹州濱河作瓦器也
括地志云
陶城在蒲州河東縣北三十里
卽舜所都也
南去歷山不遠
或耕或陶
所在則可
何必定陶
方得爲陶也
舜之陶也
斯或一焉
按守節說本水經注是也
雷澤則亦以山西永濟說爲强也
詒讓案
水經濟水注云
陶丘
墨子以爲釜丘
也
今檢勘全書
無釜丘之文
疑古本此文
或作陶釜丘矣

漁雷澤
史記五帝本紀同
畢云
太平御覽
玉海引作濩澤
地理志
河東郡有濩澤
應劭曰澤在西北
通典云澤州陽城縣有濩澤水
史記集解云
鄭玄曰
雷夏兗州澤
今屬濟陰
案今山西永濟縣南四十里
雷首山下有澤
亦云舜所漁也
王云
雷澤本作濩澤
此後人習聞舜漁雷澤之事
而以其所知
改其所不知也
漢書地理志
河東郡濩澤縣
應劭曰
有濩澤在西北
穆天子傳
天子四曰休于濩澤
郭璞曰
今平陽濩澤縣是也
濩音穫
水經沁水注曰
濩澤水出濩澤城西白澗渠東逕濩澤
墨子曰舜漁濩澤
又東逕濩澤縣故城南
蓋以澤氏縣也
初學記州郡部正文出舜澤二字
注曰
墨子曰
舜漁于濩澤
在濩澤縣西
今本初學記作雷澤
與注不合
明是後人所改
又元和郡縣志河東道下
太平御覽州郡部九
路史疏仡紀
引墨子竝作濩澤
是墨子自作濩澤
與他書作雷澤者不同
濩澤在今澤州府陽城縣西
嶕嶢山下
下篇漁於雷澤
亦後人所改

堯得之服澤之陽
服澤詳上篇

擧以爲天子
與接天下之政
治天下之民
伊摯有莘氏女之私臣

詩商頌長發孔疏
引鄭康成書注云
伊尹名摯
湯以爲阿衡
以尹天下
故曰伊尹
史記殷本紀云
伊尹名阿衡
欲奸湯而無由
乃爲有莘氏媵臣
負鼎俎
以滋味說湯
索隱云
孫子兵書
伊尹名摯
孔安國亦曰伊摯
然解者以阿衡爲官名非名也
案孫子用閒篇云
殷之興也
伊摯在夏
卽小司馬所本也
伊摯亦見楚辭離騷天問二篇
畢云
莘漢書作㜪
玉篇㜪嫀二同色臻切
有㜪國
說文云
呂不韋曰
有侁氏以伊尹㑞女
案呂氏春秋本味云
有侁氏女子採桑
得嬰兒於空桑之中
獻之其君
其君令烰人養之
長而賢
湯聞伊尹
使人請之有侁氏
有侁氏不可
伊尹亦欲歸湯
於是請取婦爲婚
有侁氏喜以伊尹
爲媵送女
高誘曰
侁讀曰莘
有莘在今河南陳留縣
括地志云
古莘國在汴州陳留縣東五里
故莘城是也
陳留風俗傅云
陳留外黃有莘昌亭
本宋地莘氏邑也
或云在陜西郃陽非

親爲庖人
周禮天官庖人鄭注云
庖之言苞也
裹肉曰苞苴
說文广部云
庖廚也
莊子庚桑楚篇云
伊尹以胞人籠湯
呂氏春秋本味篇作烰人
胞烰並庖之借字

湯得之擧以爲已相
與接天下之政
治天下之民
傅說被褐帶索
庸築乎傅巖
畢云
庸史記索隱引作傭
孔安國書傳云
傅巖在虞虢之界
史記索隱云
在河東太陽縣
又夏靖書云
猗氏六十里
河西岸
吳阪下便得隱穴
是說所潛身處也
案今在山西平陸縣東二十五里
詒讓案
賈誼傳索隱引被作衣
乎作於
義並通
書敍云
高宗夢得說
使百工營求諸野
得諸傅巖
孔疏引馬融云
高宗始命爲傅氏
又鄭康成云
得諸傅巖
高宗因以傅命說爲氏
說文旻部
引書敍釋之云
傅巖
巖穴也
僞古文說命云
說築傳巖之野
僞孔傳云
傅氏之巖
在虞虢之界
通道所經
有澗水壤道
常使胥靡刑人
築護此道
說賢而隱
代胥靡築之以供食
孔疏引皇甫謐云
高宗夢天賜賢人
胥靡之衣
蒙之而來
且曰我徒也
姓傅名說
明以夢示百官
百官皆非也
乃使百工寫其形象
求諸天下
果見築者胥靡衣褐帶索
執役於虞虢之閒
傅巖之野
名說
以其得之傅巖
謂之傅說
水經河水注云
沙澗水出虞山東南
逕傅巖
歷傳說隱室前
俗謂之聖人窟
史記殷本紀
傅巖作傅險
音近字通
[考]
傅當作傅
下同
庸築
庸傭同
下同

武丁得之
擧以爲三公
國語楚語云
武丁使以象夢求四方之賢聖
得傅說以來
升以爲公
韋注云
公三公也
史記殷本紀云
武丁得而與之語
果聖人
擧以爲相
殷國大治

與接天下之政
治天下之民
此何故
始賤卒而貴
始貧卒而富
則王公大人明乎以尙賢使能爲政
是以民無飢而不得食
寒而不得衣
勞而不得息
亂而不得治者
故古聖王以審以尙賢使能爲政
而取法於天
雖天亦不辯貧富貴賤
遠邇親疏
賢者擧而尙之
不肖者抑而廢之
然則富貴爲賢
以得其賞者誰也
曰若昔者三代聖王
堯舜禹湯文武者是也
所以得其賞何也
曰其爲政乎天下也
兼而愛之
從而利之
又率天下之萬民
以尙尊天事鬼
愛利萬民
是故天鬼賞之
立爲天子
以爲民父母
萬民從而譽之曰聖王
至今不已則此富貴爲賢以得其賞者也然則富貴爲暴以得其罰
者誰也曰若昔者三代暴王桀紂幽厲者是也何以知其然也曰其爲政乎天下也兼而憎之從而賊之賊舊本譌賤王云賤當爲賊字之誤也尙同篇則是上下相賊也天志篇上詬天中詬鬼下賊人非儒篇是賊天下之人者也今本賊字竝誤作賤此言桀紂幽厲之爲政乎天下兼萬民而憎惡之又從而賊害
之非謂賤其民也上文云堯舜禹湯文武之爲政乎天下也兼而愛之從而利之愛利與憎賊正相反天志篇曰堯舜禹湯文武之兼愛天下也從而利之桀紂幽厲之兼惡天下也從而賊之故知賤爲賊之誤案王說是也今